120-950

1.2.2 obbligazzjonijiet li jirriżultaw minn tranżazzjonijiet ta' għoti ta' self garantit u mmotivati mis-swieq kapitali kif definit fl-Artikolu 192 L-Artikolu 422(2) tar-REGOLAMENT (UE) Nru 575/2013 Għas-sottokategoriji li ġejjin, l-istituzzjonijiet jidentifikaw l-ammont tal-flussi ta' ħruġ relatati ma' tranżazzjonijiet ta' self iggarantit u mmotivati mis-suq kapitali matul it-30 jum li jmiss, il-valur tas-suq tal-assi korrispondenti li jikkollateralizzaw it-tranżazzjonijiet u l-valur ta' dawn l-assi skont l-Artikolu 418 REGOLAMENT (UE) Nru 575/2013. B'konformità mal-Artikolu 192: 1. “tranżazzjoni ta' għoti ta' self garantit” tfisser kwalunkwe tranżazzjoni li tirriżulta fi skopertura garantita minn kollateral li ma jinkludix provvediment li jagħti lill-istituzzjoni d-dritt li tirċievi marġini mill-inqas kuljum; 2. “tranżazzjoni mmotivata mis-swieq kapitali” tfisser kwalunkwe tranżazzjoni li tirriżulta fi skopertura ggarantita minn kollateral li tinkludi provvediment li jagħti d-dritt lill-istituzzjoni li tirċievi marġini mill-inqas kuljum. Għaldaqstant, kwalunkwe tranżazzjoni li fiha l-istituzzjoni rċiviet self kollateralizzat fi flus, bħal tranżazzjonijiet ta' riakkwist kif definiti fl-Artikolu 4 (83) tar-REGOLAMENT (UE) Nru 575/2013, li tiskadi fi żmien 30 jum tiġi rrapportata f'din it-taqsima. L-istituzzjonijiet jirrapportaw il-valur tas-suq tal-assi li jiggarantixxu t-tranżazzjonijiet ta' għoti ta' self garantit u mmotivati mis-swieq kapitali fil-kolonna 010. L-istituzzjonijiet jirrapportaw dawn it-tranżazzjonijiet f'waħda mis-seba' kategoriji: L-ewwel kategorija: meta l-kontroparti ma tkunx bank ċentrali u l-assi li jiggarantixxu t-tranżazzjoni huma ta' likwidità u kwalità kreditizja għoljin ħafna, l-ammont dovut ikun irrapportat fil-kolonna 020 u l-valur skont l-Artikolu 418 REGOLAMENT (UE) Nru 575/2013 tal-ass li jiggarantixxi t-tranżazzjoni jkun irrapportat fil-kolonna 030. It-tieni kategorija: meta l-kontroparti ma tkunx bank ċentrali u l-assi li jiggarantixxu t-tranżazzjoni huma ta' likwidità u kwalità kreditizja għoljin, l-ammont dovut ikun irrapportat fil-kolonna 040 u l-valur skont l-Artikolu 418 REGOLAMENT (UE) Nru 575/2013 tal-ass li jiggarantixxi t-tranżazzjoni jkun irrapportat fil-kolonna 050. It-tielet kategorija: meta l-kontroparti ma tkunx bank ċentrali u l-assi li jiggarantixxu t-tranżazzjoni huma ta' likwidità u kwalità kreditizja oħrajn, l-ammont dovut jiġi rrapportat fil-kolonna 060. Ir-raba' kategorija: meta l-kontroparti ma tkunx bank ċentrali u l-assi li jiggarantixxu t-tranżazzjoni huma ta' likwidità u kwalità kreditizja għoljin ħafna, l-ammont dovut ikun irrapportat fil-kolonna 070 u l-valur skont l-Artikolu 418 REGOLAMENT (UE) Nru 575/2013 tal-ass li jiggarantixxi t-tranżazzjoni jkun irrapportat fil-kolonna 080. Il-ħames kategorija: meta l-kontroparti ma tkunx bank ċentrali u l-assi li jiggarantixxu t-tranżazzjoni huma ta' likwidità u kwalità kreditizja għoljin, l-ammont dovut ikun irrapportat fil-kolonna 090 u l-valur skont l-Artikolu 418 REGOLAMENT (UE) Nru 575/2013 tal-ass li jiggarantixxi t-tranżazzjoni jkun irrapportat fil-kolonna 100. Is-sitt kategorija: meta l-kontroparti tkun bank ċentrali u l-assi li jiggarantixxu t-tranżazzjoni huma ta' likwidità u kwalità kreditizja oħrajn, l-ammont dovut jiġi rrapportat fil-kolonna 110. Is-seba' kategorija: Meta l-kontroparti tkun il-gvern ċentrali, entità tas-settur pubbliku tal-Istat Membru li fih ġiet awtorizzata l-istituzzjoni ta' kreditu jew fejn stabbilixxiet fergħa, jew bank multilaterali tal-iżvilupp, l-ammont dovut ikun irrapportat fil-kolonna 120. L-istituzzjonijiet jallokaw tranżazzjonijiet billi jidentifikaw il-likwidità u kwalità kreditizja tal-assi li jiggarantixxu t-tranżazzjoni billi jużaw l-istess kriterji bħal dawk applikati għall-fini tar-rapportar tal-assi fil-formola 1.1 “Assi”. Jiġifieri b'konformità mal-Artikolu 416(1) tar-REGOLAMENT (UE) Nru 575/2013, sakemm tinħareġ definizzjoni uniformi b'konformità mal-Artikolu 460 tar-REGOLAMENT (UE) Nru 575/2013 ta' likwidità u kwalità kreditizja għoljin u għoljin ħafna, l-istituzzjonijiet għandhom jidentifikaw lilhom infushom f'assi trasferibbli ta' munita partikolari li huma rispettivament ta' likwidità u kwalità tal-kreditu għoljin jew għoljin ħafna. Jekk l-istituzzjoni ddepożitat kemm assi ta' likwidità u kwalità kreditizja “għoljin ħafna”, “għoljin” kif ukoll “oħrajn” fi grupp kollateralizzat u ma hemm l-ebda assi speċifikament assenjati bħala kollateral għat-tranżazzjoni mmotivata mis-swieq kapitali u ta' għoti ta' self garantit, l-istituzzjoni tassumi li l-assi bl-inqas likwidità u kwalità kreditizja huma assenjati l-ewwel, jiġifieri l-assi b'“likwidità u kwalità kreditizja oħrajn” ikunu assenjati l-ewwel. Huwa biss wara li dawk l-assi jiġu assenjati bis-sħiħ li jiġu assenjati l-assi ta' “likwidità u kwalità kreditizja għoljin”. Huwa biss wara li dawk l-assi jiġu assenjati wkoll li tiġi assenjata “likwidità u kwalità kreditizja għoljin ħafna”. Swaps ta' kollateral fejn, fl-istess ħin, l-istituzzjoni tieħu b'self kollateral u terġa' tisilfu (fil-forma ta' assi minbarra flus), jiġu rrapportati kif ġej: Il-valur tal-ass meħud b'self ikun il-valur tas-suq tiegħu fil-kolonna 010 u l-valur tiegħu skont l-Artikolu 418 REGOLAMENT (UE) Nru 575/2013 fil-kolonna xierqa. Swaps ta' kollateral huma relatati biss ma' kollateral, u ma hemm l-ebda “Ammont dovut” sottostanti x'jiġi rrapportat. Il-valur tas-suq tal-ass mogħti b'self ikun irrapportat fil-kolonna tal-“Valur tas-suq tal-assi li jiggarantixxi t-tranżazzjoni” fis-sottokategorija xierqa ta' .3 tal-formola “Flussi ta' dħul”. Swaps ta' kollateral huma relatati biss ma' kollateral, u ma hemm l-ebda “Ammont dovut” sottostanti x'jiġi rrapportat.